open-index/open-wikipedia-markdown huggingface dataset:
Σουζάνα Μούσατ Τζόουνς

Η **Σουζάνα Μούσατ Τζόουνς** (αγγλικά: *Susannah Mushatt Jones*, 6 Ιουλίου 1899 - 12 Μαΐου 2016) ήταν Αμερικανίδα υπεραιωνόβια, και ο γηραιότερος άνθρωπος στον κόσμο, έχοντας ζήσει 116 χρόνια και 331 ημέρες. Επίσης, ήταν ο τελευταίος Αμερικανός άνθρωπος που ζούσε από τον 19ο αιώνα. Στη διάρκεια του βίου της τιμήθηκε από την Βουλή των Αντιπροσώπων και από τη Βουλή των Αντιπροσώπων της Αλαμπάμα "για την αξιοσημείωτη διάρκεια ζωής της, αλλά και για το γεγονός ότι η ζωή της εξαπλώθηκε σε τρεις διαφορετικούς αιώνες".

## Βλέπε επίσης
*Γηραιότερο εν ζωή πρόσωπο στον κόσμο

## Παραπομπές


Κατηγορία:Υπεραιωνόβιοι
Επιτροπή Τυχερών Παιγνίων (Ηνωμένο Βασίλειο)

Η **Gambling Commission** (ελληνικά; Επιτροπή Τυχερών Παιγνίων) είναι ρυθμιστικός φορέας της Μεγάλης Βρετανίας για τα περισσότερα από τα τυχερά παιχνίδια. Ιδρύθηκε στο πλαίσιο του Νόμου περί Παιγνίων του 2005 (Gambling Act 2005) και ανέλαβε πλήρεις εξουσίες το 2007, αντικαθιστώντας το Συμβούλιο Παιγνίων (Gaming Board) για τη Μεγάλη Βρετανία, όσον αφορά τη ρύθμιση στοιχημάτων, μπίνγκο, καζίνο, κουλοχέρηδων και λαχείων, αλλά όχι διευρυμένου στοιχήματος (spread betting), το οποίο ρυθμίζεται από την Αρχή Χρηματοπιστωτικής Δεοντολογίας (Financial Conduct Authority).

Είναι επίσης υπεύθυνη για τα εξ αποστάσεως τυχερά παιχνίδια που περιλαμβάνουν στοιχήματα σε απευθείας σύνδεση, με άλλες συσκευές τηλεφωνικής επικοινωνίας και τη χρήση εξοπλισμού, στην επικράτεια της Μεγάλης Βρετανίας. Την 1η Οκτωβρίου του 2013, η Εθνική Επιτροπή Λοταρίας (National Lottery Commission), η οποία ρυθμίζει την Εθνική Λοταρία, έγινε μέρος της Gambling Commission.

## Παραπομπές


## Εξωτερικοί σύνδεσμοι
* 

Κατηγορία:Πολιτισμός του Ηνωμένου Βασιλείου
Φίλιππος Β΄ της Σαβοΐας

Ο **Φίλιππος Β' ** ο *Ακτήμων* (5 Φεβρουαρίου 1438 - 7 Νοεμβρίου 1497) ήταν δούκας της Σαβοΐας (1496-1497). Ήταν ο τριτότοκος υιός του Λουδοβίκου δούκα της Σαβοΐας και της Άννας του Πουατιέ-Λουζινιάν, κόρης του Ιανού βασιλιά της Κύπρου.

## Βιογραφία
Διαδέχθηκε τον Κάρολο Β΄ δούκα της Σαβοΐας, εγγονό του μεγαλύτερου αδελφού του Αμεδαίου Θ΄ δούκα της Σαβοΐας. Ο Αμεδαίος Θ΄ ήταν υιός της Άννας Πουατιέ-Λουζινιάν κληρονόμου του βασιλείου της Κύπρου και αδελφός του Λουδοβίκου κόμη της Γένουας και συζύγου της Καρλόττας Πουατιέ-Λουζινιάν βσίλισσας της Κύπρου. Γι' αυτό ο Φίλιππος Β΄ διεκδίκησε το βασίλειο της Κύπρου, της Ιερουσαλήμ και της Μικράς Αρμενίας, αλλά αυτοί οι τίτλοι μπορούσαν να κληρονομηθούν και σε θήλυ απόγονο, που ήταν η Γιολάντα-Λουίζα, αδελφή του Καρόλου Β΄. Έτσι ο Φίλιππος Β΄ πάντρεψε τον πρώτο υιό του Φιλιβέρτο με τη Γιολάντα-Λουίζα, για να εξασφαλίσει τους τίτλους στους απογόνους του. Δυστυχώς και οι δύο απεβίωσαν, ο ένας 24ετής και η άλλη 12ετής, χωρίς να έχουν απογόνους. Η διεκδίκηση των τριών βασιλείων πέρασε στην εξαδέλφη της Γιολάντας-Λουίζας, την Καρλόττα Τραστάμαρα.
Ωστόσο οι απόγονοι του Φιλίππου Β΄ συνέχισαν να φέρουν τους τίτλους.

Ήταν δούκας για 19 μήνες· πέρασε όλο το προηγούμενο διάστημα ως κύριος του Μπρέσε, που ήταν στα σύνορα Γαλλίας-Βουργουνδίας και που γρήγορα καταλήφθηκε. Έτσι τον αποκαλούσαν *Ακτήμονα*.

## Οικογένεια
Πρώτα νυμφεύτηκε το 1472 τη Μαργαρίτα των Βουρβόνων, κόρη του Καρόλου Α΄ δούκα του Μπουρμπόν. Είχε τέκνα:
* Λουίζα 1476 - 1531, παντρεύτηκε τον Κάρολο των Βαλουά κόμη του Ανγκουλέμ. Είναι η μητέρα του Φραγκίσκου Α΄ βασιλιά της Γαλλίας.
* Φιλιβέρτος Β΄ 1480 - 1504, διαδέχθηκε τον πατέρα του.

Το 1485 νυμφεύτηκε την Κλωντίν ντε Μπρος, κόρη του Ιωάννη Β΄ ντε Μπρος μαρεσάλη της Γαλλίας. Είχε τέκνα:
* Κάρολος Γ΄ 1486 - 1553, διαδέχθηκε το μεγαλύτερο αδελφό του.
* Φίλιππος δούκας του Νεμούρ.
* Φιλιμπέρτα 1498 - 1524, παντρεύτηκε τον Ιουλιανό Β΄ των Μεδίκων δούκα του Νεμούρ.

Από την εκτός γάμου σχέση του με τη Λιμπέρα Πορτονέρι, είχε τέκνα:
* (νόθος) Ρενέ 1468 - 1525, κυβερνήτης Νίκαιας και Προβηγκίας, νυμφεύτηκε την Άννα Λάσκαρη κόμισσα του Τέντε και του Βιλάρ. Γιος τους ήταν ο Ονώριος Β΄ μαρκήσιος του Βιγιάρ.
* (νόθη) Αντωνία απεβ. 1500, παντρεύτηκε τον Ιωάννη Β΄ Γκριμάλντι, κύριο του Μονακό.

Από την εκτός γάμου σχέση του με την Μπόνα ντι Ρομνιάνο, είχε 5 φυσικά τέκνα.

## Πρόγονοι



## Πηγές
*Sabaudian Studies: Political Culture, Dynasty, and Territory (1400–1700), ed. Matthew Vester, (Truman State University Press, 2013), ix.

Κατηγορία:Οίκος της Σαβοΐας
Κατηγορία:Δούκες της Σαβοΐας
Κατηγορία:Κόμητες της Γενεύης
Παναγιώτης Μάτσος

Ο **Παναγιώτης Μάτσος** (1911–1976) ήταν Έλληνας δικηγόρος. Διετέλεσε Νομάρχης τις δεκαετίες του 1960 και του 1970. Αυτοκτόνησε στις 14 Μαΐου 1976.

## Σταδιοδρομία
Γεννήθηκε στις 20 Απριλίου 1911 στη Θεσσαλονίκη γιος του Γεωργίου Μάτσου.. Σπούδασε Νομικά και Οικονομικές Επιστήμες στο ΕΚΠΑ, ενώ έκανε και ανώτερες σπουδές στη Γερμανία. Το 1937 έγινε δικηγόρος παρά Πρωτοδίκαις στη Θεσσαλονίκη. Διορίστηκε αρχικά Νομάρχης Φλωρίνης το 1960, μετά Νομάρχης Δράμας, υπηρετώντας από το 1964 ως τον Ιούλιο 1965, Νομάρχης Μεσσηνίας από τον Ιούλιο 1965 ως το 1967, Κοζάνης, Σερρών από τον Μάρτιο ως τον Μάιο του 1967, Νομάρχης Πιερίας από το 1967 ως το 1968 και Νομάρχης Ηρακλείου το 1968-70.. Τα τελευταία χρόνια της ζωής του ζούσε μόνος του στο διαμέρισμά του στην οδό Λασσάνη, στη Θεσσαλονίκη, όπου βρέθηκε νεκρός από τους συγγενείς του, το 1976.  Αυτοκτόνησε με παραθείο, καθώς έπασχε από μερική παραλυσία.

## Παραπομπές


Κατηγορία:Νομάρχες Δράμας
Κατηγορία:Νομάρχες Κοζάνης
Κατηγορία:Νομάρχες Φλώρινας
Κατηγορία:Νομάρχες Σερρών
Κατηγορία:Νομάρχες Ηρακλείου
Κατηγορία:Νομάρχες Πιερίας
Κατηγορία:Νομάρχες Μεσσηνίας
Ημιακανθώδης κεφαλικός μυς

Ο **ημιακανθώδης κεφαλικός μυς** βρίσκεται στο πάνω και πίσω μέρος του λαιμού μας, κάτω από τον σπληνιοειδή. Αποτελείται από μια σειρά από τένοντες, οι οποίοι εκφύονται από τις εγκάρσιες αποφύσεις των αυχενικών σπονδύλων (Α7-Θ7) και τις αρθρικές αποφύσεις (Α4-Α6). Οι τένοντες ενώνονται σχηματίζοντας έναν παχύ μυ και τελικά καταφύονται στην αυχενική γραμμή του ινιακού οστού. Με ενέργεια του ημιακανθώδη κεφαλικού μυός προκαλείται έκταση του κορμού και της κεφαλής και στροφή του κεφαλιού. Ο μυς νευρώνεται από οπίσθιους κλάδους νωτιαίων νεύρων.

## Πηγές
* 

Κατηγορία:Μυϊκό σύστημα
Ημιακανθώδης θωρακικός μυς

Ο **ημιακανθώδης θωρακικός μυς** αποτελείται από μια σειρά από μικρούς τένοντες, οι οποίοι εκφύονται από τις εγκάρσιες αποφύσεις των θωρακικών σπονδύλων (Θ6-Θ10) και καταφύονται στις ακανθώδεις αποφύσεις του θώρακα (Θ1-Θ4) και των κάτω δύο αυχενικών σπονδύλων (Α6-Α7). Με ενέργεια του ημιακανθώδη θωρακικού μυός προκαλείται έκταση του κορμού και της κεφαλής και στροφή του κεφαλιού. Ο μυς νευρώνεται από οπίσθιους κλάδους νωτιαίων νεύρων.

## Πηγές
* 

Κατηγορία:Μυϊκό σύστημα
Διοργανώσεις Ε.Π.Σ. Ηπείρου 1953–54

Το **Πρωτάθλημα** της ΕΠΣ Ηπείρου την **περίοδο 1953-54**, στο οποίο συμμετείχαν έξι ομάδες, το κατέκτησε ο Παναμβρακικός Άρτας.

## Λεπτομέρειες
Την περίοδο 1953-54  η ΕΠΣ Ηπείρου διοργάνωσε το πρώτο πρωτάθλημά της ,αφού δεν έγινε πρωτάθλημα κατά την πρώτη χρονιά λειτουργίας της. Η Ένωση αφού ξεπέρασε τα εσωτερικά της προβλήματα προκήρυξε το πρώτο πρωτάθλημα στις 8 Νοεμβρίου 1953.Η αρχική έναρξη του πρωταθλήματος ορίστηκε για τις 6 Δεκεμβρίου 1953.Η ιστορική συνέλευση έγινε με την παρουσία των πέντε αρχικών συμμετεχόντων, Ατρόμητου Ιωαννίνων, ΠΑΣ Αβέρωφ Ιωαννίνων, Ολυμπιακού Ιωαννίνων, Παναμβρακικού Άρτας και Αετού Άρτας. Στην ίδια συνέλευση ο Αθανάσιος Φωτιάδης, πρόεδρος της ΕΠΣ Ηπείρου, ανακάλεσε την παραίτηση του, πάρθηκαν κάποιες αποφάσεις και ορίστηκαν οι διάφορες επιτροπές.

Η έναρξη του πρωταθλήματος μετακινήθηκε χρονικά και ορίστηκε στις 20 Δεκεμβρίου 1953.Επίσης η ΕΠΣ Ηπείρου δέχτηκε την αίτηση του Ολυμπιακού Άρτας για συμμετοχή στο πρωτάθλημα και ο αριθμός των ομάδων ανήλθε στον αριθμό έξι. Μετά από νέα αναβολή που δόθηκε, πραγματοποιήθηκε η κλήρωση στα Ιωάννινα, ενώ δόθηκε προθεσμία ως τις 24 Ιανουαρίου 1954 στις ΑΕ Πρέβεζας και Λευκάτα Λευκάδας να συμμετέχουν στο πρωτάθλημα εφόσον τακτοποιηθούν. Η έναρξή του ορίστηκε για τις 10 Ιανουαρίου 1954. Οι έξι σύλλογοι από τα Ιωάννινα και την Άρτα χωρίστηκαν σε 2 ομίλους.

## Πρωτάθλημα
Οι έξι σύλλογοι από τα Ιωάννινα και την Άρτα χωρίστηκαν σε 2 ομίλους.Οι ομάδες έπαιξαν μεταξύ τους σε δυο γύρους.Δεν ίσχυε η διαφορά τερμάτων και σε περίπτωση ισοβαθμίας υπήρχε αγώνας μεταξύ των ομάδων που ισοβαθμούν.Οι νικητές των ομίλων παίζουν μεταξύ τους σε διπλούς αγώνες,με τον πρώτο να γίνεται στην Άρτα και τον δεύτερο στα Ιωάννινα.

### Όμιλος Ιωαννίνων

### Όμιλος Άρτας

## Πηγές
*Αθλητική Ηχώ 17/11/53
*Αθλητική Ηχώ 13/12/53
*Αθλητική Ηχώ 01/01/54 σ.4

54
Κατηγορία:Εγχώρια ποδοσφαιρικά πρωταθλήματα 1953-1954
Κροατικοί Σιδηρόδρομοι

Οι **Κροατικοί Σιδηρόδρομοι** (κροατικά: *Hrvatske Željeznice*) είναι η εθνική εταιρεία που διαχειρίζεται τους σιδηρόδρομους της Κροατίας. Η Κροατία είναι μέλος της Διεθνούς Ένωσης Σιδηροδρόμων (UIC), με κωδικό χώρας το *78*.

## Σιδηροδρομικό δίκτυο

Το σιδηροδρομικό σύστημα της Κροατίας αποτελείται από 2.974 χιλιόμετρα ραγών (εκ των οποίων τα 248 χιλιόμετρα είναι διπλές ράγες). Τα 1.228 χιλιόμετρα του δικτύου (41,3% του συνόλου) είναι ηλεκτροφόρα.

Υπάρχουν πολλές μεγάλες σιδηροδρομικές διαδρομές στη χώρα:
* (μέσω της Λιουμπλιάνα, Σλοβενίας) από Ντόροβα μέσω Ζάγκρεμπ, Σλαβόνσκι Μπροντ και Βινκόβτσι στο Τοβάρνικ (και έπειτα έως Βελιγράδι, Σερβίας), με σύνδεση σε Στριζιβόνια-Βρπόλιε προς Όσιγιεκ
* από Ζάγκρεμπ προς Κοπρίβνιτσα 
* από Ζάγκρεμπ προς Οστάριγε και Ριέκα
* από Οστάριγε προς Σπλιτ
* από Ζάγκρεμπ προς Σίσακ *(η συντομότερη κύρια διαδρομή, αλλά ιδιαίτερα σημαντική)*
* από Ζάγκρεμπ προς Βαράζντιν

Υπάρχουν και άλλες διαδρομές προς Σλοβενία, Ουγγαρία, Βοσνία και Ερζεγοβίνη και Σερβία, καθώς και τακτικά τρένα προς την Αυστρία και τη Γερμανία (και πιο συγκεκριμένα τη Βαυαρία).

Το δίκτυο βελτιώθηκε σε ένα περιορισμένο βαθμό, κατά τη δεκαετία του 2000, όπως με την αύξηση της μέγιστης ταχύτητας της γραμμής Ζάγκρεμπ-Νόβσκα-Βινκόβτσι. Ο εκσυγχρονισμός των σιδηροδρόμων σχεδιάζεται να επεκταθεί περαιτέρω, μέσω ενός σιδηροδρομικού επενδυτικού σχεδίου. Ωστόσο, μετά τη χρηματοπιστωτική κρίση του 2008-2009, το σχέδιο δεν έχει ακόμη αποδώσει καρπούς.

## Τροφοδοσία του δικτύου
Η αρχική απόφαση στην πρώην Γιουγκοσλαβία ήταν να χρησιμοποιηθούν 3 kV DC (*υψηλής τάσεως συνεχές ρεύμα*) για την ηλεκτροκίνηση του σιδηροδρομικού δικτύου. Αυτό έγινε στη γραμμή Ριέκα-Ζάγκρεμπ, όπου η ορεινή περιοχή Γκόρσκι Κόταρ είχε ανάγκη για πιο ισχυρά τρένα από τα παραδοσιακά ντιζελοκίνητα.

Για τον εκσυγχρονισμό της σιδηροδρομικής γραμμής Ζάγκρεμπ-Βελιγραδίου χρησιμοποιήθηκε ένα σύστημα ηλεκτροδότησης των 25 kV/50 Hz. Η ηλεκτροδότηση σε άλλες γραμμές της Κροατίας, στη συνέχεια, έγινε αποκλειστικά με 25 kV/50 Hz. Αργότερα, το μεγαλύτερο μέρος της γραμμής Ζάγκρεμπ-Ριέκα επανηλεκτροδοτήθηκε με 25 kV/50 Hz, αν και μέχρι το Δεκέμβριο του 2012 εξακολουθούσε να υπάρχει ένα μέρος του δικτύου που χρησιμοποιούσε ενέργεια κάτω των 3 kV DC.

Όλα τα συστήματα σιδηροδρομικής ισχύος στην Κροατία είναι αποκλειστικά του τύπου εναέριας αλυσοειδούς γραμμής.

## Παραπομπές


## Εξωτερικοί σύνδεσμοι
* 

Κατηγορία:Μεταφορές στην Κροατία
Κατηγορία:Σιδηροδρομικές μεταφορές στην Ευρώπη
Κρισπάιν φαν ντεν Μπρουκ

Ο **Κρισπάιν φαν ντεν Μπρουκ** (φλαμανδικά: **Chrispijn van den Broeck** (1523 – περ. 1591) ήταν Φλαμανδός ζωγράφος. Γεννήθηκε το 1523 στο Μέχελεν. Προερχόταν από οικογένεια καλλιτεχνών, καθώς ήταν γιος του ζωγράφου Γιαν φαν ντερ Μπρουκ. Πιθανότατα εκπαιδεύτηκε στη ζωγραφική από τον πατέρα του, όπως συνέβη και με τους αδελφούς του Βίλλεμ φαν ντεν Μπρουκ και Χέντρικ φαν ντεν Μπρουκ. Εργάστηκε ως ζωγράφος, σχεδιαστής και χαράκτης. Καταγράφεται στη Συντεχνία του Αγίου Λουκά της Αμβέρσας το 1555-6. Το 1559 μετακόμισε στην Αμβέρσα, πόλη της οποίας έγινε πολίτης το 1559, όπου αγόρασε ένα κομμάτι γης το 1561 κοντά στο Νοσοκομείο Beemden, μια νέα γειτονιά όπου ήρθαν να να ζήσουν οι Φρανς Φλόρις και Χιερόνυμους Κοκ.

Στην Αμβέρσα υπήρξε συνεργάτης του Φρανς Φλόρις, με τον οποίο παρέμεινε ως τον θάνατο του επιφανούς ζωγράφου το 1570. Σύμφωνα με τον Κάρελ φαν Μάντερ, ο Κρισπάιν φαν ντεν Μπρουκ και ο Φρανς Πάουρμπους ο πρεσβύτερος ολοκλήρωσαν ένα πίνακα για Αγία Τράπεζα για την ισπανική Μεγάλη Αδελφότητα, ο οποίος είχε μείνει ημιτελής με τον θάνατο του Φλόρις. Ο φαν Μάντερ ισχυρίζεται, επίσης, ότι ο "Κρισπάιν φαν ντεν Μπρουκ ήταν καλός εφευρέτης... ευφυής στα μεγάλα γυμνά και τόσο καλός όσο ένας αρχιτέκτονας".

Από το 1566 που άρχισε να ασχολείται με χαρακτικά, εκδίδονται σε βιβλία από τον Κριστόφ Πλαντέν συμπεριλαμβανομένης της εργασίας από τον Ισπανό θεολόγο Αριομοντάνους.

Σχεδίασε επίσης τις διακοσμήσεις που χρησιμοποιήθηκαν κατά την είσοδο στην πόλη της Αρχιδούκισσας Άννας της Αυστρίας (1570) και του Δούκα του Ανζού (1582).

Μεταξύ 1585 και 1588 ο φαν ντεν Μπρουκ εργάστηκε στο Μίντελμπουρχ. Μαθητές του διετέλεσαν η θυγατέρα του Μπάρμπαρα  (1560-;) και ο Χίλλις Μόστερτ, ενώ δίδαξε και χαρακτική.

Ο ζωγράφος απεβίωσε πιθανότατα στην Αμβέρσα το 1590 ή το αργότερο στις 6 Φεβρουαρίου 1591.

## Έργα

Ο πίνακας του φαν ντεν Μπρουκ *Δύο νέοι άνδρες* έχει ερμηνευτεί ως να απεικονίζει σεξουαλική σχέση μεταξύ των δύο νεαρών μέσω του συμβολισμού του. Ωστόσο, αυτή η ερμηνεία απορρίπτεται από το μουσείο Φιτζγουίλιαμ που εκθέτει τον πίνακα και αναφέρει ότι οι δύο νέοι άνδρες είναι πιθανότατα αδελφοί και ότι ο θάνατος και όχι το σεξ είναι το θέμα των συμβολισμών του πίνακα.

## Δείτε επίσης
* Κατάλογος Φλαμανδών ζωγράφων

## Παραπομπές


Κατηγορία:Φλαμανδοί ζωγράφοι
Αμεδαίος Η΄ της Σαβοΐας

Ο **Αμεδαίος Η΄** (*Amédée VIII de Savoie*, 4 Σεπτεμβρίου 1383 - 7 Ιανουαρίου 1451), ο επονομαζόμενος **ο Ειρηνικός**, ήταν κόμης και δούκας της Σαβοΐας, γιος του Αμεδαίου Ζ΄ της Σαβοΐας και της Μπόννης του Μπερρύ. Μετά το θάνατο του πατέρα του το 1391, η μητέρα του ενήργησε ως αντιβασιλέας, λόγω του νεαρού της ηλικίας του. Γεννημένος στο Σαμπερύ, ήταν κόμης της Σαβοΐας από το 1391 έως το 1416 και έγινε δούκας της Σαβοΐας το 1416 από τον αυτοκράτορα Σιγισμόνδο της Αγίας Ρωμαϊκής Αυτοκρατορίας.

Έπειτα έγινε αντίπαπας με το όνομα Φήλιξ Ε΄ (1439-49).

## Βιογραφία
Γεννήθηκε στο Σαμπερύ. Όταν απεβίωσε ο πατέρας του το 1391 ήταν 8ετής και γι' αυτό ανέλαβε η μητέρα του αντιβασίλισσα. Το 1416 ο Σιγισμούνδος Λουξεμβούργου βασιλιάς της Βοημίας, Ουγγαρίας και Γερμανίας αναβίβασε την κομητεία της Σαβοΐας σε δουκάτο.

Το 1418 απεβίωσε ο 3ος εξάδελφος του πατέρα του, ο Λουδοβίκος Σαβοΐας κόμης του Πεδεμοντίου και τελευταίος του πρεσβύτερου κλάδου του Πεδεμοντίου· έτσι ο Αμεδαίος Η΄ του νεότερου κλάδου της Σαβοΐας, ως κληρονόμος, ένωσε τους δύο κλάδους. Αύξησε τις κτήσεις του και ενθάρρυνε τις προσπάθειες για να τελειώσει ο Εκατονταετής Πόλεμος. Όταν το 1435 απεβίωσε η σύζυγός του Μαρία, ίδρυσε το Τάγμα του Αγ. Μαυρικίου: συνολικά επτά ιππότες που ζούσαν στο κάστρο Ριπάιγ κοντά στη Γενεύη, σε μια ημι-μοναστική ζωή. Το Νοέμβριο του 1439 από το Συνέδριο της Φερράρας-Φλωρεντίας εξελέγη ως (αντι)πάπας για να αντιτεθεί στον πάπα Ευγένιο Δ΄, έτσι το 1440 παραιτήθηκε από δούκας υπέρ του υιού του Λουδοβίκου.

Το όνομά του αμαυρώθηκε από τους αντιπάλους του· ο τρίτος πάπας μετά τον Ευγένιο Δ΄, ο Πίος Β΄ αναφέρει ότι συγκέντρωνε χρήματα υπέρ των κληρονόμων του. Αλλά η αλήθεια είναι ότι δεν ενδιαφέρθηκε να γίνει πάπας: δεν έστειλε επισκόπους της Σαβοΐας να τον υποστηρίξουν, ούτε χρησιμοποίησε ίντριγκες.

Σημειώνουμε ότι ο πρώτος πάπας Φήλιξ αριθμήθηκε λανθασμένα ως Φήλιξ Β΄, έτσι ο τέταρτος Φήλιξ είναι ο Φήλιξ Ε΄. 

## Οικογένεια
Νυμφεύτηκε το 1401 τη Μαρία των Βαλουά, κόρη του Φιλίππου Β΄ δούκα της Βουργουνδίας και είχε τέκνα:
* Μαρία 1411-1469, παντρεύτηκε τον Φιλίππο-Μαρία Βισκόντι δούκα του Μιλάνου.
* Αμεδαίος 1412-1431, πρίγκιπας του Πεδεμοντίου, απεβίωσε 19 ετών.
* Λουδοβίκος 1413 - 1465, δούκας της Σαβοΐας.
* Φίλιππος 1417-1444, κόμης της Γενεύης, απεβίωσε 27 ετών.
* Μαργαρίτα1420-1479, παντρεύτηκε πρώτα τον Λουδοβίκο Γ΄ των Βαλουά-Ανζού δούκα του Ανζού & διεκδικητή βασιλιά της Νάπολης, έπειτα τον Λουδοβίκο Δ΄ των Βίττελσμπαχ εκλέκτορα του Παλατινάτου και μετά τον Ούλριχ Ε΄ κόμη της Βυρτεμβέργης.
* Μπόνη 1415-1430 απεβ. 15 ετών, Μαργαρίτα 1405-1418 απεβ. 13 ετών.

## Πρόγονοι



## Πηγές
*Coulombe, Charles A., Vicars of Christ: A History of the Popes, (Kensington Publishing Corp., 2003), 318.

Κατηγορία:Οίκος της Σαβοΐας
Κατηγορία:Δούκες της Σαβοΐας
Κατηγορία:Κόμητες της Γενεύης
Κατηγορία:Επίσκοποι του 15ου αιώνα
Αμεδαίος Ζ΄ της Σαβοΐας

Ο **Αμεδαίος Ζ΄ ο Κόκκινος** (*Amédée VII de Savoie*, 24 Φεβρουαρίου 1360 - 1 Νοεμβρίου 1391) ήταν κόμης της Σαβοΐας. Ήταν γιος του Αμεδαίου ΣΤ' κόμη της Σαβοΐας και της Μπόννης των Βουρβόνων, κόρης του Πέτρου Α΄ δούκα του Μπουρμπόν.

## Βιογραφία
Ήταν γνωστός για τη φιλοξενία του. Ήθελε να ευχαριστήσει ανθρώπους όλων των τάξεων και ποτέ δεν άφησε να φύγει κάποιος χωρίς ένα γεύμα στο τραπέζι του. 

Απεβίωσε στα 29 έτη του από τέτανο. Με τη διαθήκη του άφησε επίτροπο του 11ετούς υιού του τη μητέρα του, αδελφή του ισχυρού Λουδοβίκου Β' δούκα των Βουρβόνων, αντί της συζύγου του, όπως συνήθως γινόταν. Αυτό δημιούργησε διαμάχη και πέρασαν τρεις μήνες διαπραγματεύσεων για να επανέλθει η ειρήνη στην οικογένεια.

## Οικογένεια
Το 1377 νυμφεύτηκε τη Βόννη του Μπερί, κόρη του Ιωάννη δούκα του Μπερρύ. Είχε τέκνα:
* Αμεδαίος Η΄ 1383-1451, κόμης, μετά δούκας της Σαβοΐας. Έγινε αντίπαπας με το όνομα Φήλιξ Ε΄.
* Μπόννη, απεβ. 1432, παντρεύτηκε τον Λουδοβίκο κόμη του Πεδεμοντίου, 3ο εξάδελφο του Αμεδαίου Ζ΄ και τελευταίο απόγονο του πρεσβύτερου κλάδου Σαβοΐας-Πεδεμοντίου
* Ιωάννα, απεβ. 1460, παντρεύτηκε τον Ιωάννη-Ιάκωβο Παλαιολόγο μαρκήσιο του Μομφερράτου.

## Πρόγονοι


## Πηγές
* Cox, Eugene L. (1967). The Green Count of Savoy. Princeton, New Jersey: Princeton University Press. LCCN 67-11030.
* Tuchman, Barbara Wertheim (1978). A Distant Mirror: The Calamitous 14th Century. New York: Knopf.
Vaughan, Richard (2002). Philip the Bold: The Formation of the Burgundian State. Boydell Press.

Κατηγορία:Οίκος της Σαβοΐας
Βένερν

Η **Βένερν** (σουηδικά: Vänern) είναι η μεγαλύτερη λίμνη της Σουηδίας, η μεγαλύτερη λίμνη της Ευρωπαϊκής Ένωσης και η τρίτη μεγαλύτερη της Ευρώπης, μετά τη Λάντογκα και την Ονέγκα. Έχει έκταση 5.650 τ.χλμ. και η επιφάνειά της βρίσκεται 44 μέτρα πάνω από τη στάθμη της θάλασσας. Έχει μέσο βάθος 27 μ. και μέγιστο βάθος 106 μ. Τα μεγαλύτερα νησιά της Βένερν είναι τα Τούρσε (62 χλμ²), Κώλαντσε (57 χλμ²) και Χάμμαρε (47 χλμ²).

## Παραπομπές


## Εξωτερικοί σύνδεσμοι
* 

Κατηγορία:Λίμνες της Σουηδίας
Πρόεδρος του Αζερμπαϊτζάν

Η χώρα του Αζερμπαϊτζάν είναι μια ημιπροεδρική δημοκρατία, με τον **Πρόεδρο του Αζερμπαϊτζάν** ως το αρχηγό του κράτους και τον Πρωθυπουργό ως επικεφαλής της κυβέρνησης. Ο σημερινός Πρόεδρος του Αζερμπαϊτζάν είναι ο Ιλχάμ Αλίεφ.

Το Σύνταγμα του Αζερμπαϊτζάν αναφέρει ότι ο πρόεδρος είναι ο κάτοχος της εκτελεστικής εξουσίας, αρχηγός των ενόπλων δυνάμεων, αντιπρόσωπος του Αζερμπαϊτζάν εντός και εκτός της χώρας, ενώ προστατεύεται με άσυλο από τυχόν ποινική δίωξη. Ο πρόεδρος κυβερνά μαζί με τη συμβουλευτική ομάδα του, που αποτελείται από γραμματείς και υπουργούς.

Η λίστα των στρατιωτικών συμβούλων του προέδρου περιλαμβάνει τον Γιασάρ Ντεμιρμπουλάκ (1992-1994), τον Νουραντίν Σαντίκοφ (1993-1999), τον Τοφίγκ Αγκαχουσεΐνοφ (1997-2002) και τον Βαχίντ Αλίεφ (από τον Απρίλιο του 2002).

Μεταξύ των οργανισμών που υπάγονται απευθείας στον πρόεδρο είναι η Υπηρεσία Ειδικής Κρατικής Υπηρεσίας.

## Εκλογική διαδικασία
Κάθε υποψήφιος για το γραφείο του προέδρου πρέπει να είναι πολίτης του Αζερμπαϊτζάν, τουλάχιστον 35 ετών και να είναι μόνιμος κάτοικος στο Αζερμπαϊτζάν για τουλάχιστον 5 χρόνια.

Η εκλογή του προέδρου ρυθμίζεται κυρίως από τον προεδρικό εκλογικό νόμο και τις βασικές εγγυήσεις περί των εκλογικών δικαιωμάτων.

Κάθε πολιτική παράταξη στην Εθνοσυνέλευση έχει το δικαίωμα να προτείνει έναν υποψήφιο για τις προεδρικές εκλογές. 

## Σημαία
Η προεδρική σημαία είναι μια τετράγωνη έκδοση της σημαίας του Αζερμπαϊτζάν, που περιέχει στο κέντρο της το εθνόσημο του Αζερμπαϊτζάν. Κάποιες φορές χρησιμοποιείται στη σημαία ένα χρυσό πλαίσιο. Η σημαία χρησιμοποιείται στο εσωτερικό του γραφείου του προέδρου, σε άλλες κρατικές υπηρεσίες και στο όχημα του προέδρου όταν εκείνος το χρησιμοποιεί. Μια σημαία διαστάσεων 2:3 χρησιμοποιείται όταν ο πρόεδρος βρίσκεται στη θάλασσα. Δηλαδή, η σημαία είναι το πλέον χρησιμοποιούμενο σύμβολο για να δηλωθεί την παρουσία του προέδρου.

## Εξουσίες και καθήκοντα
Ως εγγυητής του συντάγματος και ολόκληρου του συστήματος του συνταγματικού δικαίου, ο πρόεδρος διασφαλίζει ότι οι νόμοι και οι κανονισμοί των συνιστωσών περιφερειών του Αζερμπαϊτζάν είναι σε πλήρη συμμόρφωση με το σύνταγμα της χώρας και τους ομοσπονδιακούς νόμους.

Ο πρόεδρος καλύπτεται με εκτεταμένα δικαιώματα για την εφαρμογή της εξωτερικής πολιτικής του κράτους. Καθορίζει τις θέσεις του Αζερμπαϊτζάν στις διεθνείς υποθέσεις και αντιπροσωπεύει το κράτος στις διεθνείς σχέσεις, διεξάγει διαπραγματεύσεις και υπογράφει συμφωνίες και συνθήκες.

## Πρόεδροι της Δημοκρατίας του Αζερμπαϊτζάν (1991–σήμερα)

## Παραπομπές


## Εξωτερικοί σύνδεσμοι
* 

Κατηγορία:Πολιτική του Αζερμπαϊτζάν
Παναγιώτης Πανάγος

Ο **Παναγιώτης Πανάγος** (Μολάοι, 1958) είναι Έλληνας αθλητής και πρώην πρωταθλητής στίβου του άλματος εις ύψος.

Γεννήθηκε και μεγάλωσε στους Μολάους το 1958. Το ατομικό ρεκόρ του ήταν 2.26 μ. (Πανελλήνιοι αγώνες ανοικτού στίβου, ΟΑΚΑ, 04/06/1983) το οποίο αποτέλεσε για 5 χρόνια και πανελλήνιο ρεκόρ. Στην εφηβεία, έφυγε για την Αθήνα και εντάχθηκε ως αθλητής του ύψους στον Πανιώνιο Γ.Σ.Σ. στον οποίο και παρέμεινε μέχρι το τέλος της αθλητικής του καριέρας. Σήμερα είναι προπονητής στίβου. Η επίδοσή του είναι η 11η καλύτερη στην Ελλάδα.

## Επιτεύγματα

## Παραπομπές


Κατηγορία:Έλληνες αθλητές του άλματος εις ύψος
Κατηγορία:Αθλητές στίβου Πανιωνίου
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Greatest Hits (Queen)

***Greatest Hits*** είναι ο τίτλος της συλλογής τραγουδιών του βρετανικού ροκ συγκροτήματος Queen, η οποία κυκλοφόρησε στις 26 Οκτωβρίου του 1981 μέσω της δισκογραφικής εταιρείας "Parlophone" στην Ευρώπη, ενώ στις Ηνωμένες Πολιτείες εκδόθηκε μέσω της "Hollywood".

## Εμπορική επιτυχία
Το "*Greatest Hits*" κυκλοφόρησε σε μία μεταβατική περίοδο για το συγκρότημα, αφού περιόδευε για τον πρώτο # 1 δίσκο του στις Ηνωμένες Πολιτείες, παίζοντας τις πρώτες του συναυλίες στη Νότια Αμερική (Φεβρουάριος - Μάρτιος 1981) και στο Μεξικό (Σεπτέμβριος 1981). Ως αποτέλεσμα, το "*Greatest Hits*" έγινε ο πρώτος σε πωλήσεις δίσκος των Queen, πουλώντας περισσότερα από έξι εκατομμύρια αντίτυπα μόνο στη Μεγάλη Βρετανία, όπου βραβεύθηκε ως είκοσι φορές πλατινένιο και είναι ο δίσκος με τις μεγαλύτερες πωλήσεις όλων των εποχών. Οι πωλήσεις του ξεπερνούν τα 25 εκατομμύρια παγκοσμίως, έχοντας βραβευθεί, μεταξύ άλλων, ως 15 φορές πλατινένιο στην Αυστραλία, οκτώ φορές πλατινένιο στις Ηνωμένες Πολιτείες, επτά φορές χρυσό στη Γερμανία και πέντε φορές πλατινένιο στην Ελβετία. Έχει βρεθεί συνολικά 868 εβδομάδες στους βρετανικούς καταλόγους επιτυχιών, παραμένοντας τέσσερις εβδομάδες στην κορυφή και 23 εβδομάδες στο Top-10, τις εννέα εκ των οποίων στα τέλη του 1991, μετά τον θάνατο του Φρέντι Μέρκιουρι. Στο αμερικάνικο Billboard παρέμεινε για 26 εβδομάδες φθάνοντας μέχρι το # 14, θέση στην οποία παρέμεινε για έξι συνεχόμενες εβδομάδες.

## Κριτικές
Οι κριτικές για τη συλλογή υπήρξαν ιδιαίτερα θετικές, με το "Allmusic" να τη βαθμολογεί με 4,5 / 5 αστέρια, το "Ultimate Guitar" με 9,4 / 10, το "Entertainment Weekly" με Β+ και το "Sputnik Music" με μέσο όρο βαθμολογιών 4,2 / 5.

## Τραγούδια του δίσκου

## Θέσεις τσαρτ

## Βραβεία
***Greatest Hits*** *(άλμπουμ)*
* Ηνωμένο Βασίλειο (*BPI Certification*): 20 x πλατινένιος 
* Αυστρία (*IFPI Certification*): 4 x πλατινένιος 
* Γερμανία (*BVMI Certification*): 7 x χρυσός 
* Ελβετία (*IFPI Certification*): 5 x πλατινένιος 
* Αυστραλία (*ARIA Certification*): 15 x πλατινένιος 
* Ολλανδία (*NVPI Certification*): Πλατινένιος 
* Αργεντινή (*CAPIF Certification*): 3 x πλατινένιος 
* Ηνωμένες Πολιτείες (*RIAA Certification*): 8 x πλατινένιος 
* Βραζιλία (*ABPD Certification*): Πλατινένιος 
* Καναδάς (*CRIA Certification*): 3 x πλατινένιος 
* Φινλανδία (*Musiikkituottajat Certification*): Πλατινένιος 
* Σουηδία (*GLF Certification*): Χρυσός 

## Οι μουσικοί των Queen
Οι μουσικοί οι οποίοι ηχογράφησαν τα τραγούδια του "*Greatest Hits*" ήταν οι εξής:

* **[[Φρέντι Μέρκιουρι]]** - φωνητικά, πιάνο, συνθεσάιζερ
* **[[Μπράιαν Μέι]]** - κιθάρα, φωνητικά, πιάνο, συνθεσάιζερ
* **[[Τζον Ντίκον]]** - μπάσο, κιθάρα
* **[[Ρότζερ Τέιλορ]]** - τύμπανα, κρουστά, φωνητικά

## Παραπομπές


## Πηγές
* Greatest Hits - Queen | Songs, Reviews, Credits | AllMusic
* Queen - Greatest Hits | Sputnikmusic
* BBC - Music - Review of Queen - Greatest Hits I and II

Κατηγορία:Δισκογραφία των Queen
Κατηγορία:Άλμπουμ του 1981
Ομοσπονδία Καλαθοσφαίρισης ΗΠΑ

Η **Ομοσπονδία Καλαθοσφαίρισης ΗΠΑ** (αγγλικά; *USA Basketball*, USAB) είναι μη κυβερνητική οργάνωση υπεύθυνη για το άθλημα της καλαθοσφαίρισης στις Ηνωμένες Πολιτείες. Η οργάνωση εκπροσωπεί τις Ηνωμένες Πολιτείες στη Διεθνή Ομοσπονδία Καλαθοσφαίρισης (FIBA) και εθνικών ομάδων καλαθοσφαίρισης ανδρών και γυναικών στην Ολυμπιακή Επιτροπή Ηνωμένων Πολιτειών.

Η οργάνωση ιδρύθηκε το 1974 ως «Ερασιτεχνική Ένωση Καλαθοσφαίρισης των Ηνωμένων Πολιτειών Αμερικής» (ABAUSA). Μετονομάστηκε σε «Ομοσπονδία Καλαθοσφαίρισης ΗΠΑ» (USAB) στις 12 Οκτωβρίου του 1989, έπειτα από την τροποποίηση των κανόνων της FIBA ώστε να επιτρέπει στους επαγγελματίες καλαθοσφαιριστές να αγωνίζονται σε διεθνείς διοεργανώσεις. Η USAB είναι υπεύθυνη για την επιλογή και την οργάνωση των αντιπροσωπευτικών συγκροτημάτων ανδρών, γυναικών και νέων, με σκοπο τη συμμετοχή σε διεθνείς διοργανώσεις, συμπεριλαμβανομένου του Παγκοσμίου Κυπέλλου ανδρών και γυναικών, των Ολυμπιακών Αγώνων, όπως και την προώθηση του αθλήματος στη χώρα.

## Λογότυπο
Το λογότυπο της ομοσπονδίας έχει εξελιχθεί με το πέρασμα του χρόνου.

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στις Ηνωμένες Πολιτείες Αμερικής
Ομοσπονδία Καλαθοσφαίρισης Σερβίας

Η **Ομοσπονδία Καλαθοσφαίρισης Σερβίας** (σερβικά: Кошаркашки савез Србије / Košarkaški savez Srbije, КСС) είναι το όργανο διοίκησης της καλαθοσφαίρισης στη Σερβία. Εδρεύει στο Βελιγράδι και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, εποπτεύει το επαγγελματικό πρωτάθλημα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Σερβίας.

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στη Σερβία
Κατηγορία:Αθλητικοί οργανισμοί που ιδρύθηκαν το 1948
Κομοριανές προεδρικές εκλογές (2016)

Στις Κομόρες **προεδρικές εκλογές** διεξήχθησαν σε 2 γύρους, στις 21 Φεβρουαρίου και στις 10 Απριλίου 2016. Ταυτόχρονα έγιναν εκλογές για τους κυβερνήτες των 3 νησιών. Πρόεδρος με ποσοστό 41% των ψήφων εξελέγη ο υποψήφιος του κόμματος Συμφωνία για την Ανανέωση των Κομορών Αζαλί Ασουμανί, πρώην πραξικοπηματίας και πρώην πρόεδρος (1999-2006).

## Εκλογικό σύστημα
Η προεδρία της χώρας είναι εναλλασσόμενη μεταξύ των προέδρων των τριών μεγάλων νησιών. Στις προεδρικές εκλογές του 2006 έλαβαν μέρος μόνο υποψήφιοι από το Ανζουάν και στις προεδρικές του 2010 πήραν μέρος μόνο υποψήφιοι από το Μοελί. Έτσι, στις εκλογές του 2016 οι υποψήφιοι ήταν αποκλειστικά κάτοικοι του νησιού Μεγάλη Κομόρα.
Ο πρώτος γύρος διεξήχθη στη Μεγάλη Κομόρα στις 21 Φεβρουαρίου, με τους 3 πρώτους υποψηφίους να προκρίνονται στον πανεθνικό τελικό γύρο στις 10 Απριλίου, από όπου αναδείχθηκε ο νικητής.

## Εκστρατεία
Στις 30 Οκτωβρίου 2013 ο πρώην πρόεδρος Αχμέντ Σαμπί ανακοίνωσε τη σύσταση του κόμματος Τζούβα, με το οποίο κατήλθε ως υποψήφιος.

## Αποτελέσματα

## Αντιδράσεις

### Στο εσωτερικό
* Ο υποψήφιος Μοχάμετ Αλί Σοϊλιχί και πρώην αντιπρόεδρος της χώρας δεν αναγνώρισε τα αποτελέσματα. Ο Αλί υποστήριξε ότι τα δημοσιοποιηθέντα αποτελέσματα από την ανεξάρτητη εφορευτική επιτροπή ήταν μερικά και ότι η διαφορά ήταν πολύ μικρή ώστε να ανακηρυχθεί ο νικητής. 

### Διεθνείς αντιδράσεις
* Οι παρατηρητές από την Αφρικανική Ένωση  με επικεφαλής τον Δρα Μονσέφ Μαρζουκί κήρυξαν τις εκλογές ελεύθερες και διαφανείς και ότι διεξήχθησαν σε ήρεμο κλίμα.
*Ο Αραβικός Σύνδεσμος ανέφερε ότι ο πρώτος γύρος των εκλογών ήταν ελεύθερος και δίκαιος.
*Η Ευρωπαϊκή Ένωση έδωσε βοήθεια πριν τη διεξαγωγή των εκλογών σε υλικό. Παρότι η ΕΕ δεν έστειλε κανένα παρατηρητή στα νησιά, εστάλη ομάδα παρατηρητών από τον Διεθνή Οργανισμό Γαλλοφωνίας. Την ήρεμη διεξαγωγή των εκλογών χαιρέτισαν και τα Ηνωμένα Έθνη, με δήλωση του γενικού γραμματέας τους, Μπαν Κι Μουν.

## Επακόλουθα
Έπειτα από την ανακοίνωση των προσωρινών αποτελεσμάτων ο Μοχάμετ Αλί Σοϊλιχί αρνήθηκε να δεχθεί την ήττα του από τον Αζαλί Ασουμανί. Υποστήριξε ότι δεν είχαν καταμετρηθεί όλες οι ψήφοι από το Ανζουάν. Με απόφαση του συνταγματικού δικαστηρίου διατάχθηκε η μερική επανάληψη των εκλογών σε 13 περιφέρειες στις 11 Μαΐου. Ο Ασουμανί επιβεβαιώθηκε ως νικητής των εκλογών σε εθνικό-ομοσπονδιακό επίπεδο και ορκίστηκε στις 26 Μαΐου. Μετά τις επαναληπτικές εκλογές στο Ανζουάν, ανατράπηκε το αποτέλεσμα και κυβερνήτης εξελέγη ο Αμπντού Σαλαμί Αμπντού, ο οποίος ορκίστηκε και ανέλαβε καθήκοντα στις 23 Μαΐου, όπως και ο κυβερνήτης Μοχάμεντ Σαΐντ Φαζούλ στο Μοελί. Στη Μεγάλη Κομόρα την ίδια ημέρα ορκίστηκε κυβερνήτης ο Χασανί Χαμαντί.

## Παραπομπές


2016
Κατηγορία:Εκλογές του 2016
Οσόεδρο

200px|μικρογραφία|Το τόπι αυτό μοιάζει με οσόεδρο έξι εδρών, αν αφαιρεθούν οι λευκοί κύκλοι από τους πόλους του.
Στη γεωμετρία, το ''n''-γωνο **οσόεδρο** είναι μια ψηφιδοθέτηση μηνίσκων πάνω σε μια σφαιρική επιφάνεια, έτσι ώστε να μοιράζονται όλοι τις ίδιες δύο πολικά αντίθετες κορυφές. 

Το κανονικό *n*-γωνικό οσόεδρο έχει σύμβολο Schläfli {2,&nbsp;*n*}, με κάθε σφαιρικό μηνίσκο του να έχει εσωτερική γωνία 2&pi;/*n* ακτίνια (360°/*n*).

## Ετυμολογία
Ο όρος «οσόεδρο» επινοήθηκε από τον Χάρολντ Σκοτ ΜακΝτόναλντ Κόξετερ (Harold Scott MacDonald Coxeter) και πιθανότατα προέρχεται από την ελληνική λέξη «όσο» (αρχαία ελληνικά: *ὅσον*), η ιδέα είναι ότι το πολύεδρο αυτό μπορεί να έχει «**όσες** έδρες επιθυμούμε».

## Οσόεδρα ως κανονικά πολύεδρα
Για ένα κανονικό πολύεδρο που έχει σύμβολο Schläfli {*m*,&nbsp;*n*}, το πλήθος των πολυγωνικών εδρών του μπορεί να βρεθεί από τον τύπο:
:N_2=\frac{4n}{2m+2n-mn}

Τα γνωστά από τους αρχαίους χρόνους Πλατωνικά στερεά είναι οι μόνες ακέραιες λύσεις για *m* ≥ 3 και *n* ≥ 3. Ο περιορισμός *m* ≥ 3 συνεπάγεται ότι οι πολυγωνικές έδρες πρέπει να έχουν τουλάχιστον τρεις πλευρές.

Όταν εξετάζονται τα πολύεδρα ως σφαιρική πλακόστρωση, ο περιορισμός αυτός μπορεί να είναι χαλαρός, δεδομένου ότι τα δίγωνα μπορούν να παρασταθούν ως σφαιρικοί μηνίσκοι, που έχουν μη μηδενικό εμβαδόν. Επιτρέποντας το *m* = 2 ορίζεται μια νέα τάξη άπειρων κανονικών πολυέδρων, τα οποία είναι τα οσόεδρα. Σε μια σφαιρική επιφάνεια, το πολύεδρο {2,&nbsp;*n*} αναπαρίσταται ως *n* εφαπτόμενοι σφαιρικοί μηνίσκοι, με εσωτερικές γωνίες 2&pi;/*n*, όπου όλοι αυτοί οι μηνίσκοι μοιράζονται δύο κοινές κορυφές.

## Καλειδοσκοπική συμμετρία
Οι διγωνικές έδρες (σφαιρικοί μηνίσκοι) ενός 2*n*-οσοέδρου, {2,2n}, αναπαριστούν το θεμελιώδες πεδίο ορισμού της διεδρικής συμμετρίας σε τρεις διαστάσεις· Cnv, [n], (*nn), τάξης 2*n*. Τα συμμετρικά πεδία εμφανίζονται με εναλλαγή χρωμάτων στους μηνίσκους. Η διχοτόμηση των σφαιρικών μηνίσκων σε δύο σφαιρικά τρίγωνα δημιουργεί διπυραμίδες και ορίζει διεδρική συμμετρία Dnh, τάξης 4*n*.

## Σχέση με το στερεό του Στάινμετζ
Το τετραγωνικό οσόεδρο είναι τοπολογικά ισοδύναμο με το στερεό του Στάινμετζ, που ονομάζει δικύλινδρο και είναι η τομή δύο κυλίνδρων σε ορθή γωνία.

## Παράγωγα πολύεδρα
Το δυϊκό ενός *n*-γωνικού οσοέδρου {2,&nbsp;*n*} είναι το *n*-γωνικό δίεδρο, {*n*,&nbsp;2}. Το πολύεδρο {2,2} είναι αυτοδυϊκό, δηλαδή οσόεδρο και δίεδρο ταυτοχρόνως.

Ένα οσόεδρο μπορεί να τροποποιηθεί τοιουτοτρόπως με τα άλλα πολύεδρα για να παραχθεί μια κόλουρη παραλλαγή του. Το κόλουρο *n*-γωνικό οσόεδρο είναι το *n*-γωνικό πρίσμα.

## Απειρογωνικό οσόεδρο
Οριακά το οσόεδρο γίνεται απειρογωνικό οσόεδρο ως ψηφιδοθέτηση δύο διαστάσεων:
:240px

## Οσότοπο
Κατ' αναλογία ένα πολυδιάστατο οσόεδρο ονομάζονται γενικά **οσότοπο**. Τα κανονικά οσότοπα με Schläfli συμβολισμό *{2,p,...,q}* έχουν δύο κορυφές, που η καθεμία έχει σχήμα κορυφής {p,...,q}.

Το οσότοπο δύο διαστάσεων είναι το δίγωνο και συμβολίζεται με {2}.

## Δείτε επίσης
* Πολύεδρο
* Πολύτοπο

## Παραπομπές


### Πηγές

* 
* 
* 

Κατηγορία:Πολύεδρα
Κατηγορία:Ψηφιδωτά
Μηνίσκος (γεωμετρία)

Στην επιπεδομετρία, ο **μηνίσκος** είναι μια κοίλη-κυρτή περιοχή που οριοθετείται από δύο τόξα δύο διαφορετικών κύκλων.

Πιο συγκεκριμένα, ένας μηνίσκος είναι το σχετικό συμπλήρωμα ενός κυκλικού δίσκου σε έναν άλλον με τον οποίο τέμνονται. Δηλαδή, μία περιοχή L είναι μηνίσκος αν υπάρχουν τεμνόμενοι δίσκοι C_1 και C_2 ώστε
:L = C_1 - C_1 \cap C_2,
όπου C_1 \cap C_2 η τομή τους.

## Παράδειγμα
Κατά τον 5ο αιώνα π.Χ., ο Ιπποκράτης ο Χίος έδειξε ότι ορισμένοι μηνίσκοι μπορούσαν να τετραγωνιστούν ακριβώς με κανόνα και διαβήτη.

## Εμβαδόν
Το εμβαδόν ενός μηνίσκου που ορίζεται από τους τεμνόμενους κύκλους ({\rm O_1}, r_1) και ({\rm O_2}, r_2) με απόσταση \delta = {\rm O_1O_2} είναι ίσο με
:
\begin{align}
{\rm E} 
 & = \pi r_1^2 - r_1^2 \cos^{-1}\left( \frac{r_1^2 + \delta^2 - r_2^2}{2r_1\delta}\right) - r_2^2 \cos^{-1}\left( \frac{r_2^2 + \delta^2 - r_1^2}{2r_2\delta}\right) \\
 & \quad + \frac{1}{2} \sqrt{(r_1+r_2+\delta) \cdot (r_1+r_2-\delta) \cdot (r_1-r_2+\delta) \cdot (-r_1+r_2+\delta)}\\
\end{align}.

## Δείτε επίσης
* Σφαιρικός μηνίσκος
* Τεμνόμενοι κύκλοι

## Περαιτέρω ανάγνωση
### Εξωτερικοί σύνδεσμοι
* Οι μηνίσκοι του Ιπποκράτη στο Φωτόδεντρο
* Τετραγωνισμός μηνίσκου στο Φωτόδεντρο
* Μηνίσκοι και εμβαδά στο Φωτόδεντρο
* 
* The Five Squarable Lunes στο MathPages.

## Παραπομπές


Κατηγορία:Γεωμετρικά σχήματα
Κατηγορία:Κύκλος
Κάστρο του Σίχροφ

Το **Κάστρο του Σίχροφ** βρίσκεται κοντά στο χωριό Σίχροφ της Περιφέρειας Λίμπερετς, στην Δημοκρατία της Τσεχίας. Αποτελεί μοναδικό παράδειγμα νεογοτθικού κάστρου του δεύτερου μισού του 19<sup>ου</sup> αιώνα. Το κάστρο περιβάλλεται από ένα μεγάλο πάρκο.

## Ιστορία
Από το 15<sup>ο</sup> αιώνα, ένα οχυρό υπήρχε στη θέση που τοποθετείται σήμερα το Σίχροφ. Κατά τη διάρκεια των ετών μεταξύ του 1690 και του 1693, κατασκευάστηκε εκεί ένα μικρό μπαρόκ κάστρο.

Το 1820 το κάστρο αγοράστηκε από την γαλλική αριστοκρατική οικογένεια των Ροχάν, που ζούσε αυτοεξόριστη στην Αυστριακή Αυτοκρατορία, εξαιτίας της Γαλλικής Επανάστασης. Η 125χρονη ιδιοκτησία από τους Ροχάν αποδείχθηκε ως η πιο σημαντική στην ιστορία του κάστρου.

Το 1945 το κάστρο εθνικοποιήθηκε λόγω των Διαταγμάτων του Μπένες. Το 1950, μια μικρή του έκταση, άνοιξε για το κοινό, εντούτοις, από τη δεκαετία του 1970, το μεγαλύτερο μέρος του κάστρου άνοιξε για τους πολίτες. Από τις αρχές της δεκαετίας του 1990, μια εκτεταμένη ανακατασκευή και αποκατάσταση των εξωτερικών και εσωτερικών μερών του κάστρου, καθώς και του πάρκου αυτού, βρίσκεται σε εξέλιξη. Στόχος των έργων αυτών είναι το κάστρο να φθάσει όσο το δυνατό στην αρχική μορφή του, δηλαδή στην κατάσταση που βρισκόταν κατά το δεύτερο μισό του 19ου αιώνα. Το 1995 εντάχθηκε κάτω από την προστασία του κράτους ως εθνικό μνημείο πολιτισμικής κληρονομιάς.

## Αρχιτεκτονική

Το έως τότε μικρό, ερειπωμένο μπαρόκ κάστρο ανοικοδομήθηκε από τους Ροχάν και ολοκληρώθηκε το 1834. Μια δεύτερη ανοικοδόμησή του (1847-1862), που προσέθεσε ρομαντικό νεογοτθικό ύφος εντός του κάστρου, είναι αυτή στην οποία παραμένει σήμερα. Η ανοικοδόμηση έγινε σύμφωνα με τα σχέδια του Μπερνάρντ Γκρουέμπερ και όλες οι εργασίες διευκολύνθηκαν από εγχώριους καλλιτέχνες και τεχνίτες.

Ο ιδιοκτήτης έδωσε ιδιαίτερη προσοχή στο πάρκο του κάστρου, σχεδιασμένο σε αγγλικό ρυθμό. Το πάρκο έγινε πρότυπο για τη δημιουργία πολλών βοτανικών κήπων, όπως στο Προυχόνιτσε και το Κονόπιστε. Κατά τη διάρκεια αυτής της περιόδου, επιτεύχθηκε μια σπάνια εναρμόνιση του εξωτερικού μέρους, του εσωτερικού μέρους και το πάρκου του κάστρου. Κατά τα τέλη της δεκαετίας του 1920 και τις αρχές της δεκαετίας του 1930, το εσωτερικό του κάστρου ανακαινίστηκε. Ιδιαίτερα πολύτιμα είναι τα εσωτερικά γλυπτά του Πετρ Μπούσεκ, ο οποίος εργάστηκε στο κάστρο για 38 χρόνια.

## Παραπομπές


## Εξωτερικοί σύνδεσμοι
* 
* Castle website (cz, en)
* History of the castle (cz)

Κατηγορία:Κάστρα στην Τσεχία
Ουμβέρτος Γ΄ της Σαβοΐας

Ο **Ουμβέρτος Γ΄** ο *Άγιος* (*Umberto III di Savoia*, 4 Αυγούστου 1136 - 4 Μαρτίου 1189) ήταν κόμης της Σαβοΐας (1148-1189). Ήταν υιός του Αμεδαίου Γ' κόμη της Σαβοΐας και της Μαώς/Ματθίλδης, κόρης του Γκιγκ Γ' κόμη του Αλμπόν.

## Βιογραφία
Παραχώρησε προνόμια σε μονές και οργάνωσε τη μονή Ωτκόμπε. Λέγεται ότι θα μπορούσε να ήταν μοναχός παρά κόμης. Όταν απεβίωσε η 3η σύζυγός του αποσύρθηκε στο Ωτκόμπε, αλλά έπειτα νυμφεύτηκε την 4η σύζυγο και είχε υιό τον θωμά Α'. Όταν τάχθηκε με το μέρος των Γουέλφων του πάπα Αλεξάνδρου Γ' εναντίον των Γιβελλίνων, ο Φρειδερίκος Α' βασιλιάς της Γερμανίας πυρπόλησε το 1174 τη Σούσα και μετά ο υιός του Ερρίκος ΣΤ' τον εξόρισε και απέσπασε τα πιο πολλά εδάφη του. Στον Ουμβέρτο Γ' έμεινε μόνο η Σούσα και η Αόστη. Απεβίωσε στις 4 Μαρτίου -ημέρα εορτής της μνήμης του- του 1189 στο Σαμπερύ και ετάφη πρώτος αυτός στη μονή Ωτκόμπε.

## Οικογένεια
Πρώτα το 1151 νυμφεύτηκε τη Φαϊντίβα, κόρη του Αλφόνσου-Ιορδάνη κόμη της Τουλούζης.

Έπειτα το 1155 νυμφεύτηκε τη Γερτρούδη του Οίκου της Λωρραίνης, κόρη του Τιερύ κόμη της Φλάνδρας. Ο γάμος ακυρώθηκε και η Γερτρούδη περιορίστηκε σε μονή, όπου ελευθερώθηκε με τις προσπάθειες του Ροβέρτου επισκόπου του Καμπραί και επέστρεψε στην Αυλή του αδελφού της Φιλίππου κόμη της Φλάνδρας.

Η τρίτη σύζυγός του ήταν η Κλημεντία, κόρη του Κορράδου Α΄ δούκα του Τσέρινγκεν, που τη νυμφεύτηκε το 1164. Από τις δύο κόρες τους η:
* Σοφία 1165-1202, παντρεύτηκε τον Άτσο ΣΤ΄ μαρκήσιο του Έστε.
* Αλίκη 1166-1178.

Με τη Βεατρίκη των Ιβρέα, κόρη του Ζερώ Α΄ κόμη του Μακόν, έκανε τον 4ο γάμο του το 1176. Γιος τους ήταν ο:
* Θωμάς Α΄ 1178-1233, κόμης της Σαβοΐας.

## Πρόγονοι


## Πηγές
* Previte-Orton, C.W. (1912). The Early History of the House of Savoy: 1000-1233. Cambridge University Press.

Κατηγορία:Οίκος της Σαβοΐας
Δάσος του Γκαστίν

Το **Δάσος του Γκαστίν** (γαλλικά: *Forêt de Gastines*) βρισκόταν μεταξύ του βόρειου τμήματος της Τουραίν και του τμήματος της κοιλάδας του Λίγηρα στα εδάφη του Βαντόμ.

Η αποψίλωσή του ξεκίνησε μετά τον 11ο αιώνα, κυρίως από τα προσευχητάρια τα οποία είχαν ιδρυθεί από μοναχούς των αββαείων της Τουρ και του Βαντόμ. Σήμερα, από την αρχική του έκταση απομένουν, μεταξύ άλλων, το δάσος του Μπωμόν-λα-Ρονς (Εντρ-ε-Λουάρ ) και το άλσος του Γκατίν (καντόνιο του Μοντουάρ, Λουάρ-ε-Σερ ). Ο Πιέρ ντε Ρονσάρ κατήγγειλε στο έργο του τις τελευταίες σημαντικές αποψιλώσεις του δάσους, οι οποίες έλαβαν χώρα υπό τον Δούκα του Βαντόμ.

Η τοποθεσία αναφέρεται στις *[[Μεταμορφώσεις]]* του Οβίδιου, και πιο συγκεκριμένα εντός του αποσπάσματος που αναφέρεται στον Ερυσίχθονα, υιό του Βασιλέα της Θεσσαλίας, Τρίοπα.

## Δείτε επίσης
* Γκατίν ντε Ρονσάρ

## Παραπομπές


## Πηγές

*  
*  

Γκαστιν
Γκαστιν
Ερμενγάρδη του Ανζού

Με την ονομασία **Ερμενγάρδη του Ανζού** μπορεί να αναφέρονται τα παρακάτω τρία πρόσωπα:
* Ερμενγάρδη του Ανζού (952-992), κόρη του Γοδεφρείδου Α΄ του Ανζού, Κόμη του Ανζού, και της Αντελαΐντ ντε Βερμαντουα, νυμφευμένη με τον Κονάν ''Λε Τορ'', Δούκα της Βρετάνης
* Ερμενγάρδη του Ανζού (αποβιώσασα το 1076), κόρη του Φουλκ Γ΄ Νερά, Κόμη του Ανζού, και της Χιλδεγάρδης της Λωρραίνης, νυμφευμένη με τον Ζοφρουά Β΄ Φερεόλ, Κόμη του Γκατιναί, ενώ στην συνέχεια με τον Ροβέρτο Α΄ τον Πρεσβύτερο, Δούκα της Βουργουνδίας
* Ερμενγάρδη του Ανζού (αποβιώσασα το 1146), εγγονή της προηγούμενης, κόρη του Φουλκ Δ΄ λε Ρεσάν, Κόμη του Ανζού, και της Ιλντεγκάρντ ντε Μπωζανσί, νυμφευμένη με τον Γουλιέλμο Θ΄ τον Τροβαδούρο, Δούκα της Ακουιτανίας, ενώ στην συνέχεια με τον Αλαίν Δ΄ της Βρετάνης, Δούκα της Βρετάνης.
Σατραπεία της Αραβίας

μικρογραφία|Δυτικό τμήμα της αυτοκρατορίας των Αχαιμενιδών.
Η **Σατραπεία της Αραβίας** ήταν μια σατραπεία (επαρχία) της Περσικής αυτοκρατορίας της δυναστείας των Αχαιμενιδών υπό το όνομα *Arabâya*. Η Σατραπεία αντιστοιχούσε στα εδάφη μεταξύ του Δέλτα του Νείλου (στην Αίγυπτο) και τη Μεσοποταμία, αργότερα γνωστή στους Ρωμαίους ως Αραβία Πετραία. 

Σύμφωνα με τον Ηρόδοτο, ο Καμβύσης Α΄ δεν υπέταξε τους Άραβες όταν επιτέθηκε στην Αίγυπτο το 525 π.Χ.. Ο διάδοχός του ο Δαρείος ο Μέγας δεν αναφέρει τους Άραβες στην Επιγραφή Μπεχιστούν από τα πρώτα χρόνια της βασιλείας του, αλλά δεν τους αναφέρει και σε μεταγενέστερα κείμενα. Αυτό υποδηλώνει ότι ο Δαρείος θα μπορούσε να είχε κατακτήσει αυτό το τμήμα της Αραβίας ή ότι ήταν αρχικά μέρος κάποιας άλλης επαρχίας, ίσως της Βαβυλωνίας, αλλά αργότερα έγινε ξεχωριστή επαρχία. Αυτό θα μπορούσε να σημαίνει ότι οι Άραβες  στην πραγματικότητα κατακτήθηκε από τον Κύρο Α΄.

Οι Άραβες δεν αντιμετωπίζονταν ως υποτελείς των Αχαιμενιδών όπως άλλοι λαοί και απαλλάσσονταν από τη μεγάλη φορολογία. Αντ' αυτού, έδιναν 1.000 τάλαντα λιβάνι τον χρόνο. Βοήθησαν επίσης τους Αχαιμενίδες να εισβάλουν στην Αίγυπτο με την παροχή νερού στα στρατεύματα για να διασχίζουν την έρημο.

## Παραπομπές


Κατηγορία:Σατραπείες της Περσικής Αυτοκρατορίας
Μπεσίκτας (καλαθοσφαίριση ανδρών)

Η **Μπεσίκτας** (τουρκικά: *Beşiktaş*, ) είναι τουρκική επαγγελματική ομάδα καλαθοσφαίρισης από το ομώνυμο προάστιο της Κωνσταντινούπολης. Αποτελεί τμήμα του αθλητικού σωματείου Μπεσίκτας. Η ομάδα αγωνίζεται στο Πρωτάθλημα Τουρκίας και στο Γιούροκαπ.

Η Μπεσίκτας κατάφερε να στεφθεί πρωταθλήτρια Τουρκίας δύο φορές, το 1975 και 2012. Επίσης, από το 2012 κατέχει ένα Κύπελλο Τουρκίας κι ένα Σούπερ Καπ. Σε ευρωπαϊκό επίπεδο έχει κατακτήσει ένα Γιουροτσάλεντζ το 2012.

## Ονομασίες
Από το 2005 και με εξαίρεση την περίοδο 2012–2013, στον επίσημο τίτλο της ομάδας αναφέρεται και ο εκάστοτε κύριος χορηγός της.

* Beşiktaş Cola Turka: 2005–2011

* Beşiktaş Milangaz: 2011–2012

* Beşiktaş Integral Forex: 2013–2015

* Beşiktaş Sompo Japan: 2015–2020

* Beşiktaş Icrypex: 2021–2022

* Beşiktaş Emlakjet: 2022–2024

* Beşiktaş Fibabanka: 2024–2025

* Beşiktaş Gain: 2025–σήμερα

## Επιτυχίες

### Εγχώριες διοργανώσεις
* **[[Πρωτάθλημα Καλαθοσφαίρισης Τουρκίας|Πρωτάθλημα Τουρκίας]]**:
****Πρωταθλήτρια (2):** 1975, 2012
* **Κύπελλο Τουρκίας**:
****Κυπελλούχος (1):** 2012
* **Σούπερ Καπ**
****Νικήτρια (1):** 2012

### Ευρωπαϊκές διοργανώσεις
* **[[Eurocup Basketball|Γιούροκαπ]]**:
**Hμητελικά (1): 2024
* **[[Eurocup Basketball|Γιούροκαπ]]**:
**Προημιτελικά (1): 2008
* **[[EuroChallenge|Γιουροτσάλεντζ]]**:
****Νικήτρια (1)**: 2012
* **[[Κύπελλο Κόρατς]]**:
**Προημιτελικά (1): 1999
* **[[EuroChallenge|Γιούροπ Λιγκ]]**:
**Προημιτελικά (1): 2005

## Παραπομπές


## Εξωτερικοί σύνδεσμοι
* 

Κατηγορία:Τουρκικοί σύλλογοι καλαθοσφαίρισης
Κατηγορία:Μπεσίκτας Τζιμναστίκ Κουλουμπού
Κατηγορία:Ιδρύσεις ομάδων καλαθοσφαίρισης το 1933
Θωμάς Β΄ του Πεδεμοντίου

Ο **Θωμάς Β΄ ** (π.1199 - 7 Φεβρουαρίου 1259) από τον Οίκο της Σαβοΐας ήταν κύριος του Πεδεμοντίου (1233-1259). Ήταν δευτερότοκος υιός του Θωμά Α'΄ κόμη της Σαβοΐας και της Μαργαρίτας, κόρης του Γουλιέλμου Α' κόμη της Γενεύης.

## Βιογραφία
Ξεκίνησε εκκλησιαστική σταδιοδρομία ως ιερέας (canon) στη Λοζάνη και έπειτα ως πρωτοπρεσβύτερος (prévôt) της Βαλένς από το 1226. Όταν τo 1233 απεβίωσε ο πατέρας του, ο μεγαλύτερος αδελφός του Αμεδαίος Δ' έγινε κόμης της Σαβοΐας, ενώ ο Θωμάς Β' έγινε κύριος του Πιεμόντε. Η αρίθμησή του ως Β' δεν αναφέρεται στους κόμητες της Σαβοΐας, αλλά στα μέλη του Οίκου της Σαβοΐας. Το 1235 εγκατέλειψε την εκκλησιαστική του καριέρα και ζήτησε να διαχωρίσει τα εδάφη του από αυτά του αδελφού του· τελικά συμβιβάσθηκε με το να παραμείνει το Πιεμόντε μέρος της κομητείας της Σαβοΐας με αντάλλαγμα πρόσθετα εδάφη. Ενθαρρύνθηκε για την απόκτηση άλλων εδαφών εκτός της Σαβοΐας.

Το 1234 ο Θωμάς Β' και ο αδελφός του Γουλιέλμος συνόδευσαν τη Μαργαρίτα Βαρκελώνης, κόρη της αδελφής τους Βεατρίκης, στο Παρίσι για το γάμο της με τον Λουδοβίκο Θ΄ Καπετιδών.

## Οικογένεια
Το 1237 νυμφεύτηκε πρώτα την Ιωάννα της Κωνσταντινούπολης, κόμισσα της Φλάνδρας & του Αινώ, κόρη του Βαλδουίνου Θ΄ κόμη της Φλάνδρας, ΣΤ΄ του Αινώ και Α΄ Λατίνου αυτοκράτορα της Κωνσταντινούπολης. Ο Θωμάς Β΄ κυβέρνησε μαζί με τη σύζυγό του τη Φλάνδρα και το Αινώ (1237-44), ώσπου αυτή απεβιωσε· δεν είχαν τέκνα.

Σε δεύτερο γάμο το 1252 νυμφεύτηκε τη Βεατρίκη Φιέσκι, ανιψιά του πάπα Ιννοκέντιου Δ΄. Είχαν τέκνα:
* Θωμάς Γ΄ π.1246-1282, κόμης του Πεδεμοντίου ως διάδοχος του πατέρα του.
* Αμεδαίος Ε΄ 1249-1323, κόμης της Σαβοΐας ως διάδοχος του θείο του Φιλίππου Α΄ κόμη της Σαβοΐας.
* Λουδοβίκος Α΄ 1250-1302, βαρώνος του Βω.
* Ελεονώρα απεβ. 1296, παντρεύτηκε τον Λουδοβίκο Α΄ του Μπωζέ.
* Μαργαρίτα απεβ. 1292, παντρεύτηκε τον Βαλδουίνο ντε Ρέντβερς 7ο κόμη του Ντέβον.
* Αλίκη απεβ. 1277.

## Πρόγονοι



## Πηγές
*Chevalier, J. (1889). Quarante années de l'histoire des évêques de Valence. Paris.
*Cognasso, Francesco (1940). Tommaso I ed Amedeo IV. Turin.
*Cox, Eugene L. (1974). The Eagles of Savoy. Princeton: Princeton University Press. ISBN 0691052166.
*Society for the Diffusion of Useful Knowledge (1843). "AMADEUS IV". The Biographical dictionary of the Society for the Diffusion of Useful Knowledge (Google Books). Vol. II. London: Longman, Brown, Green, and Longmans. pp.&nbsp;384–385. OCLC 449283879. Retrieved August 2, 2010.

Κατηγορία:Οίκος της Σαβοΐας
Καταρίνα Πεπάιν

Η **Καταρίνα Πεπάιν** (φλαμανδικά: **Katharina Pepijn** ή **Catharina Pepijn** (βάπτιση 13 Φεβρουαριου 1619, Αμβέρσα – 12 Νοεμβρίου 1688, Αμβέρσα) ήταν Φλαμανδή ζωγράφος, γνωστή για τους ιστορικού περιεχομένου πίνακές της και για τις προσωπογραφίες της.

## Βιογραφία

Ελάχιστα είναι γνωστά σχετικά με τη ζωή και την εκπαίδευση της Καταρίνα Πεπάιν. Ήταν θυγατέρα του Μάρτεν Πεπάιν και της Μαρίς Χόιμπρεχτς. Πιθανότατα εκπαιδεύτηκε από τον πατέρα της, εξέχοντα ζωγράφο της Αμβέρσας. Το 1654 έγινε μέλος στη Συντεχνία του Αγίου Λουκά της πόλης ως "wijnmeester", δηλ. ως θυγατέρα ενός "Δασκάλου".

Ούτε για τη σταδιοδρομία της είναι γνωστά πολλά στοιχεία. Προς το τέλος της ζωής της είχε μισθώσει οικία σε "μπεγκινάζ" (beguinage), δηλ. κοινόβιο στο οποίο ζούσαν θρησκευόμενες κυρίες υπό τύπον καλογραιών, χωρίς όμως μοναστικούς όρκους και αποκοπή από την καθημερινή ζωή. Ήταν άρρωστη και την φρόντιζε νοσοκόμα. Όταν απεβίωσε τάφηκε στην εκκλησία που σήμερα είναι ο Καθεδρικός ναός της Αμβέρσας

## Έργο
Η Καταρίνα Πεπάιν ήταν γνωστή στην εποχή της ως ζωγράφος ιστορικών θεμάτων και προσωπογραφιών.

Σήμερα δύο μόνον έργα της αποδίδονται. Και τα δύο είναι πορτρέτα Ηγουμένων του Αβαείου του Αγίου Μιχαήλ κοντά στην Αμβέρσα. Και τα δύο είναι φιλοτεχνημένα με λάδι σε καμβά και έγιναν κατά τη δεκαετία του 1650. Αρχικά βρίσκονταν στο Αβαείο του Αγίου Μιχαήλ. Το πρώτο, *[[:File:Katharina Pepijn - Portrait of Van der Sterre, abbot of St Michael's Abbey, Antwerp.jpg|Πορτρέτο του Γιοάννες Κρυσόστομους φαν ντερ Στέρρεν, Ηγουμένου του Αβαείου του Αγίου Μιχαήλ]]* έγινε λίγο μετά τον θάνατό του το 1652. Τα πορτρέτα της έχουν το ύφος των Πέτερ Πάουλ Ρούμπενς και Άντονι βαν Ντάικ.

## Δείτε επίσης
* Κατάλογος Φλαμανδών ζωγράφων

## Παραπομπές


Κατηγορία:Φλαμανδοί ζωγράφοι
Κατηγορία:Φλαμανδές ζωγράφοι